মুকসুদপুর উপজেলার সিন্ধয়াঘাট পুলিশ তদন্ত কেন্দ্রের এসআই মহিদুল ইসলাম জনান, ঢাকা থেকে ছেড়ে আসা বরিশালগামী সুগন্ধা পরিবহনের বাসটি বিশম্বরদি এলাকা দিয়ে যাওয়ার সময় চালক নিয়ন্ত্রণ হারিয়ে ফেলেন। বাসটি সেখানে একটি কালভার্টের সঙ্গে ধাক্কা খেয়ে রাস্তার পাশের খাদে পড়ে যায়। এতে ঘটনাস্থলেই ৬ জন নিহত হন। ভাঙ্গা হাইওয়ে পুলিশ ও ফায়ার সার্ভিস কর্মীরা পরে ২৮ জনকে উদ্ধার করে ফরিদপুর মেডিকেল কলেজ পাসপাতালে পাঠায়। আহতদের মধ্যে দীপন বিশ্বাস নামে ২৮ বছর বয়সী এক যুবকসহ ২ জন হাসপাতালে মারা যায়। নিহত ৬ জনের লাশ ভাঙ্গা হাইওয়ে থানায় রাখা হয়েছে।